JohanHeinsen/ENO huggingface dataset:
Odense Adresse-Contoirs Efterretninger, 1840-04-16
Fredagen den 21 April førstk., Formiddag Kl. 9, bliver, ifølge Skifterettens Foranstaltning, afholdt offentlig Auction i Huset No. 367 Litr. B. paa Heden over nogle Meubler og Effecter, bestaaende af Borde, Stole, Sengsteder og Sengeklæder, en Dragkiste, noget Hør, noget Kjøkkentøi og et Faar m. m., tilhørende Stervboet efter afdøde Smaakjører Hans Johansen Skjellerup og ligeledes afgangne Hustrue. Odense Auctionkontoir den 15 April 1840. Reimuth.
Odense Adresse-Contoirs Efterretninger, 1840-04-16
Jfølge Skifterettens Foranstaltning bliver afholdt offentlig Auction: Løverdagen den 25 April førstk. 2 Mai hver Dags Formiddag Kl. 10. 9 Mai over det Stervboet efter afdøde Smaakjører Hans Johansen, Skjellerup og ligeledes afgangne Hustrue tilhørende Huus No. 367 Litr. B. udenfor Vesterport, bestaaende af: a) 7 Fag, Muur= og Bindingsværks Bygning, 1 Etage, indrettet til Beboelse; b) et Baghuus paa 9 Fag med Straatag, indrettet til Stald, Foderloe og Tærskelde samt Vognskuur, og e) en Haugeplads af circa 1 Td. Lands Størrelse, der grændser til den store Aae. De 2 første Auctioner afholdes paa Stadens Raadhuus, og 3die Auction i Huset selv, efter Conditioner, som forinden ere til Eftersyn her paa Contoiret. Odense Auctionscontoir den 15 April 1810. Reimuth.
Odense Adresse-Contoirs Efterretninger, 1840-04-16
Jfølge Skifterettens Foranstaltning bliver afholdt offentlig Auction: Mandagen den 27 April førstk. 4 Mai. hver Dags Formiddag Kl. 10.11 Mai.
Odense Adresse-Contoirs Efterretninger, 1840-04-16
over det Stervboet efter afdøde Birthe Kirstine Andersen, tilhørende Huus Nr. 551 Litr. A. beliggende i Hans Jensens Stræde og bestaaende af 4 Fag, 1 Etage Muur= og Bindingsværks Bygning med tilhørende Gaardsplads. De 2 første Auctioner afholdes paa Stadens Raadhuus og 3die Auction i Huset selv, efter Conditioner, som ere til Eftersyn paa Undertegnedes Contoir. Odense Auctionscontoir den 15 April 18100. Reimuth.
Odense Adresse-Contoirs Efterretninger, 1840-04-16
Jfølge Skifterettens Foranstaltning bliver afholdt offentlig Auction: Onsdagen den 29 April førstk. 6 Mai hver Dags Formiddag Kl. 10. 13 Mai over det Stervboet efter afdøde Smaahandler Hans Jacobsen og forud afgangne Hustrue tilhørende Huus No. 80, beliggende i St. Jørgensgaden ved Pjente Mølle og bestaaende af 5 Fag, 1 Etage, Muur- og Bindingsværks Bygning med tilhørende Gaards= og Haugeplads, der støder til den saakaldte Helteeng. De 2 første Auctioner afholdes paa Stadens Raadstue og 3die Auction i Huset selv, efter Conditioner, som forinden ere til Eftersyn paa Undertegnedes Contoir. Odense Auctionscontoir den 15 April 1810. Reimuth.
Odense Adresse-Contoirs Efterretninger, 1840-04-16
Romforpagtning. Efter det Kongelige Rentekammers Ordre af 4 d. M. vorder Forpagtningen af Hovedlandeveisbommen No. 8 ved Indslev i Vends Herred Onsdagen den 22 d. M. om Formiddagen Kl. 10. opbuden ved offentlig Avksion, som afholdes på Vends Herreds Tingsted her i Byen, hvilket herved til Lysthavendes Efterretning bekjendtgøres. Vends-Herreds Kontor i Middelfart den 11 April 1840.
Odense Adresse-Contoirs Efterretninger, 1840-04-16
Løverdagen den 2 Mai førstkommende, Formiddag Kl. 9, bliver i Brahesborg Meieriebygning afholdt Auction over endeel Meubler, bestaaende af Stole, Borde, Kister, Sophaer, Kakkelovne, endeel Sengklæder, samt en stor Deel Meierie Brygge- og Kjøkken=Redskaber, saasom Kjerner, Kjedler, Ballier, Spande, Kar, Saaer, Siebotter, Gryder &c., nogle Vogne, noget Vogntømmer og Planker, samt endeel overfødte Sviin, og Grise m. m.; hvilket herved bekjendtgjøres. Baag Herredskontoir den 8 April 1810. Buchwald.
Odense Adresse-Contoirs Efterretninger, 1840-04-16
Jfølge Vedkommendes Begjæring bliver den Jernstøver C.F. Weiss tilhørende Gaard Nr. 19, beliggende paa denne Byes Søndergade, med deri værende Jernstøberie og Jnventarium, stillet til Bortsalg ved 3 Auctioner, der afholdes: Mandagen den 4 Mai, Mandagen den 18 Mai og Mandagen den 1 Juni d. A., hver Dags Formiddag Kl. 11. - De 2 første Auctioner afholdes paa Byens Raadstue, men 3die Auction i den sælgende Gaard, der i Brandkassen er forsikkret for 5390 Rbd. Sølv, og bestaaer af et 2 Etages Forhuus paa 8 Fag med Kjelder, og Qvist paa 4 Fag, et Sidehuus paa 12 Fag, 2 Etager, et Baghuus paa 11 Fag, 2 Etager, Alt af Egebindingsværk, samt af et Sidehuus paa 18 Fag, 1 Etage, deel af Grundmuur og deels af Egebindingsværk. Til Gaarden hører en rummelig Gaardsplads samt Have, og medfølger tillige det i Gaarden værende velindrettede Jernstøberie med Redskaber og Jnventarium, samt 5 i Gaarden værende Kakkelovne, 1 Gruekjeddel og 1 støbt Bagerovn. Gaarden har iøvrigt en fordeelagtig Beliggenhed som Kjøbmandsgaard, med Udkjørsel til Aaen og Ladepladsen, og kan efter Liebhavernes Ønske ogsaa sælges uden Støberedskaber. Dette bekjendtgjøres herved i Henhold til Placaten af 22 April 1817, til Efterretning for alle Vedkommende. Horsens den 26 Marts 1840. Ræder.
Odense Adresse-Contoirs Efterretninger, 1840-04-16
Ved Proclama, som vil blive læst ved vedkommende Over og Underret, indkaldes med Aar og Dags Varsel Enhver, der maatte have Noget at fordre i Stervboet efter Søemand Hans Pedersen, til for mig, som Skifteforvalter i Boet, at anmelde og beviisliggjøre deres Fordringer. Det bemærkes, at bemeldte Søemand Hans Pedersen, der tidligere har havt Hjemsted paa Slibshavn, men senest i Nyborg, i Aaret 1836 lod sig forhyre til en Reise med Skibet "Cæsar & Heleng fra Hamborg til St. Domingo, paa hvilket sidste Sted han ved Døden afgik. Nyborg den 4 April 18140. Bierfreund.
Odense Adresse-Contoirs Efterretninger, 1840-04-16
Alle og Enhver, som maatte have Noget at fordre i Stervboet efter afdøde Smaakjører Hans Johansen Skjellerup og forud afgangne Hustrue Cathrine Margrethe Hansdatter her af Staden, indkaldes herved med 12 Ugers Varsel, i Overeenstemmelse med Placaten af 26 Octbr. 1792, til inden bemeldte Tids Forløb for undertegnede Skifteret i Boet at anmelde og legitimere deres formeentlige Krav. Odense Raadstue den 15 April 1840. Borgermester og Raad.
Odense Adresse-Contoirs Efterretninger, 1840-04-16
Kreditorerne efter den her paa Erholm ved Døden afgaaede Gartner Lars Thaarup indkaldes herved til i lovlig Tid at anmelde og beviisliggjøre deres formeentlige Tilgodehavende for undertegnede Skifteforvalter i Boet. Søndergaarde den 11 April 1840. Selmer.
Odense Adresse-Contoirs Efterretninger, 1840-04-16
Ved Tallotteriets 1321 Trækning i Wandsbeck udkom: Ne Avisen for imorgen bliver først udbragt paa Løverdag.
Odense Adresse-Contoirs Efterretninger, 1840-04-16
(Hermed et Tillægsblad, indeholdende: Middelprisen paa Kornvarer i Fyens Stift, efter de verdslige Embedsmænds og Geistlighedens Jndberetninger.) Denne Fyens Stiftsavis redigeres af Carl Bagger.
Odense Adresse-Contoirs Efterretninger, 1840-04-17
69 Aargang. Nee 73. 10 Stifts Fyens Kongelig ene privilegerede. Adresse- og politiske Avis sant Avertissementstidende. Forsendes med Brevposten overalt i de danske Stater.
Odense Adresse-Contoirs Efterretninger, 1840-04-17
Trykkes og udgives i Odense af Søren Hempel, Cancellieraad. Fredagen. 17 April 1840.
Odense Adresse-Contoirs Efterretninger, 1840-04-17
J udhold. Politisk Oversigt; Storbrittannien, Spanien. Rusland. Udenlandske Blandinger. - Fædrelan¬
Odense Adresse-Contoirs Efterretninger, 1840-04-17
det. Offentlige Foranstaltninger. Blandinger. Odense.
Odense Adresse-Contoirs Efterretninger, 1840-04-17
Politisk Oversigt. Storbrittannien. J Underhuusmodet den 10 April opkastede Sir Robert Deel det Spørgsmaal, om det Rygte var sandt, at Geheimeraadet havde udstædt en befaling med Hensyn til Repressalier mod China, hvortil Lord Russel svarede, at befalingen ikke angik Udstædelsen af Kaperbreve, men kun meddeelte Autorisation til at condemmere de af brittiske Krigskibe erobrede chinesiske Fartøier.
Odense Adresse-Contoirs Efterretninger, 1840-04-17
Den brittiske Gesandt ved det neapolitanske Hof, Hr. Temple, skal nu virkelig have forlangt sine Passer, saa at det er kommet til et formeligt Brud mellem de nævnte Magter. Man mener imidlertid, at den franske Gesandt, Hertugen af Montebello, vil erholde Ordre til at tilbyde sin Mægling. Hr. Temple skal endog have befalet Admiral Stopford, der kommanderer den engelske Eskadre i Middelhavet, at lade nogle Skibe krydse ved Kysten af Sicilien, for at lagttage Begivenhedernes Gang.
Odense Adresse-Contoirs Efterretninger, 1840-04-17
Spanien. Den christiniske Oberst Burbano har den 6 ds. ved Pitrarque tilintetgjort 2 carlistisk-arragoniske Batailloner og taget 419 Officerer og Soldater tilfange, Rusland. Fra Theodosia skrives, at den i Kertsk, kommanderende General Rajewsky pludselig er afreist til den cirkassiske Kyst. Jkke langt fra Floden Tuabs Munding havde nemlig Russerne i forrige Sommer anlagt et Fort, men dette blev i Begyndelsen af Marts om Natten angrebet og indtaget af Schapsugerne, der lode den overrumplede Garnison springe over Klingen. 13 Kanoner, samt en Mængde Vaaben og Krigsmunition faldt i Cirkassiernes Hænder. Et samtidigt Angreb paa et andet nærliggende Fort mislykkedes derimod aldeles.
Odense Adresse-Contoirs Efterretninger, 1840-04-17
Udenlandske Blandinger. Tydskland. Kongen af Hannover har forbudet Jndførelsen af Leipz. Allg. Zeitung.
Odense Adresse-Contoirs Efterretninger, 1840-04-17
Orienten. J Jerusalem gjør Christendommen for Tiden store Fremskridt blandt de derværende Jøder. En Kirke bygges for dem, og indtil denne vorder færdig, afholdes Gudstjenesten i et Huus, ifølge speciel Tilladelse fra Biskoppen i London og efter engelsk Ritus, men i det bebraiske Sprog. Gudstjenesten, som holdes hver Dag af den hertil i Engelland ordinerede Missionair, Hans Nicolaysen, besøges af 400 Jøder, og hvoraf allerede den fjerde Deel skal bekjende sig til Christendommen. Den nye Kirke opføres paa Zionsbjerg, og kommer ikke til at indeholde noget billede. Dette vigtige Anliggende er ved flere Aars Møie gjennemført af den nidkjære Hans Nicolaysen, der, som vi see, nu forestaaer det med Held. Nicolaysen er en Nordslesviger og født i Lygumkloster.
Odense Adresse-Contoirs Efterretninger, 1840-04-17
Fædrelandet. Offentlige Foranstaltninger. Det er blevet Admiralitetet paalagt at udarbeide en fuldstændig Plan til hele Søetatens Forvaltning, bygget paa følgende Grundlag: at de Krigskibe og Fartøier, som udgjøre Flaaden, holdes i brugbar Stand, vel forsynede med alle Fornødenheder; at Officerer og Mandskab ei savne Øvelse, uden hvilken de ei kunne opnaae fornøden Duelighed; at Flaaden forøges med to eller flere armerede Dampskibe, og Roflotillen holdes i brugbar Stand ved Bygning af hensigtsvarende Fartøier istedetfor de afgaaende, ligesom overhovedet alt Materiale anskaffes og holdes tilrede til Fortsættelse af de større Krigskibes Bygning; at foruden Vagtskibene, Cadetskibet og de til Stationen i Vestindien bestemte Skibe (hvilke sidstes Udrustning extraordinairt afholdes af de vestindiske Jntrader), aarligen, til Øvelse for Officerer og Mandskab, vil være at udruste visse Krigsfartøier (som maae kunne anløbe Middelhavet eller de transatlantiske Kyster) saaledes, at ifald dem gives anden Bestemmelse end Øvelse i 4 Maaneder, den extraordinaire Udgift da afholdes af Finantserne; at Etatens ordinaire Udgifter indskrænkes til een Mill. Rigsbankdaler aarlig, men at det vil være Hs. Majestæt kjært, dersom videre Besparelser maatte kunne indføres, at det ikke vilde findes uhensigtsmæssigt, om Bygningen af de større Krigskibe maatte i den nærmeste Fremtid lempes, dog indenfor visse Grændser, efter Opnaaelsen af dette Maal.
Odense Adresse-Contoirs Efterretninger, 1840-04-17
Hs. Majestæt har under 10 de allernaadigst udnævnt til Kammerjunkere: Lieutenant i Livgaden til Fods Bauditz, Cand. jur. F. C. Brun og Buchwaldt, Søn af Kammerjunker og Capitain Buchwaldt, samt til Jagtjunker Forstrandidat A. Brun.
Odense Adresse-Contoirs Efterretninger, 1840-04-17
Ordensdagen for Dannebrog=Ordenen den 15 April høitideligholdes ved Hoffet Søndagen den 19 f. M., hvorved Ordenens 2de første Classer bære Ordenskjæden.
Odense Adresse-Contoirs Efterretninger, 1840-04-17
Blandinger. Algreen=Ussing har i "Folkebladet gjort et "Forslag til en Finantslovs Forelæggelse for Stænderne hvert andet Aar. Hovedpunkterne i den Plan, Forf. opstiller, ere følgende: 1) at der maa blive Stænderne forelagt et fuldstændigt og detailleret Finants Budget for Aarene 1841-1842, for, efterat samtlige fire Stænderforsamlinger derover have afgivet deres Betænkning, at ophøies til en for dette Tidsrum gjeldende Finantslov; 2) at der fremtidigen maa blive forelagt Stænderforsamlingerne et lignende Budget for to Aar af Gangen, altsaa de i 1842 forsamlede Stænder et Budget for Aarene 18431841, de i 1844 forsamlede Stænder et Budget for Aarene 1845-1846 og saa fremdeles, for paa lige Maade, efter af Stænderne at være overveiet, at emaNog øves, nere som Finantslov; 3) at endeligen, som noget Selvfølgeligt, de for en foregaaende Finantsperiode aflagte Statsregnskaber maae med alle dertil fornødne bilage, blive den paafølgende Stænderforsamling forelagte, til Prøvelse af det tidligere Budgets Overholdelse og som Veiledning til det næste Budgets Affattelse. Ved at optage den i de fyenske Aviser nylig fortalte Begivenhed fra Jldebranden i Høime er "Dagen kommen til at tænke paa en anden, endnu mere comisk Redningshistorie, som engang tildrog sig i det Slesvigske, hvor det dog ikke var Jld, men Vand, Man havde at befrygte.
Odense Adresse-Contoirs Efterretninger, 1840-04-17
Ved en stor Oversvømmelse i Aaret 1436 steeg nemlig Vandet i Tønningen saa høit, at det gik ind i Husene. En derværende Borgermester, Ande Dethleffs, vidste ikke noget bedre Sted at redde sig til, end sit største Bryggerkar, som han krøb ned i, i det Haab at Vandet ikke skulde naae til dets Rand. Den stakkels Borgermester abnede imidlertid ikke, hvilken anden Fare han derved kom i, thi Vandet steeg saa høit, at Karret blev flot, drev ud af Huset og seilede ned af Gaderne. Lidet nyttede det kun, at Borgermesteren raabte om Hjelp. Hans Undersaatter hørte vel Raabet og sprang til Vinduerne, men hvad var herved at gjøre, de kunde kun vride Hænderne i Fortvivlelse og lade ham seile. - Det usædvanlige Fartøi tog nu sin Cours ind i Eideren og ud ad Havet til, saa Borgermesteren efter al menneskelig Formodning var uden Redning; men Skjæbnen vilde det anderledes, og landsatte det ved Büsum i Dithmarsken, hvor Bønderne med megen Forbauselse trak Borgermesteren ud af Bryggerkarret.
Odense Adresse-Contoirs Efterretninger, 1840-04-17
Ved Auctionen den 7de, blev ifølge Aarh. A. kun budet 65,000 Rbd. for Thyrsbek, hvilket Bud ikke approberedes af Eieren, Generalkrigscommissair Becker.
Odense Adresse-Contoirs Efterretninger, 1840-04-17
Vi have hedder det i "Fædrelandet – nu ogsaa erholdt fuldkommen Vished for, at Major Magens til Hs. Maj. Kongen har indgivet sin Klage over Generalgouvernør v. Scholten, og kunne altsaa bekræfte Kjøbenhavnspostens derom leverede Efterretning. Jndeholder Klagen saa aggraverende og motiverede beskyldninger, som Man antager i Publikum, saa tør Man forudsætte, at General Scholten vil komme til foreløbig at blive her, forat svare paa disse, istedetfor at reise til Vestindien, hvorfra Beviserne for hans Skyld eller Uskyld skulle hentes."
Odense Adresse-Contoirs Efterretninger, 1840-04-17
Odense. Den aarlige Examen i den herværende Realskole afholdtes i forrige Uge, ved hvilken Leilighed mange Videnskabsmænd, Skolemænd og Venner af Ungdommens Oplysning beærede Skolen med deres Nærværelse, og yttrede deres Glæde over og Tilfredshed med Elevernes Præstationer. Examen endtes Løverdag den 11te med en høitidelig Act, der bivaanedes af en talrig Forsamling.
Odense Adresse-Contoirs Efterretninger, 1840-04-17
Ved det forløbne Skoleaars Begyndelse var Elevernes Antal 138, af hvilke 118 vare indenbyes og 20 udenbyes. Tilgangen i Aarets Løb var 12, foruden de til det nye Skoleaar anmeldte Elever, saa at de Elever, der have nydt Underviisning i Skolen i det nu tilbagelagte Skoleaar, udgjøre et Antal af 150. Afgangen i de forskjellige Klasser beløber sig i hele Aaret til 24, af hvilke 13 ere confirmerede og 11 uconfirmerede. Af disse sidste ere 7, som bestemte til Studering, optagne i Cathedralskolens 1ste og 2den Klasse og 4 ere bortreiste fra Byen. Af de Confirmerede ere 3 bestemte til Haandværkstanden, 1 til Landvæsenet, 1 til Pharmacien og 7 til Handelen, af hvilke de 3, der havde fuldendt deres Cursus i 6te Kl., have erholdt fordeelagtig Ansættelse ved meget anseete og betydelige Handelshuse. En har med Hæder absolveret den ved Universitetet befalede Forberedelsesexamen og fortsætter, nu sine Studeringer ved den polytechniske Læreanstalt.
Odense Adresse-Contoirs Efterretninger, 1840-04-17
Til Slutning frembar Hs. H. Skolens Taksigelse til Censorer, Forældre og Venner af Underviisningen, der havde hædret samme med deres Nærværelse, anbefalende Skolen til deres fremtidige Velvillie og Bistand, nedbad han Forsynets milde Varetægt over Anstalten og Velsignelse over dens kommende Virksomhed.
Odense Adresse-Contoirs Efterretninger, 1840-04-17
Blandt de nye Stykker, som for Tiden indstuderes af det Titchenske Selskab, nævnes Hans Sachs, Niels Ebbesen og "Barselstuen.
Odense Adresse-Contoirs Efterretninger, 1840-04-17
J Lumbye, 1 Miil herfra Byen, faaes igaar Formiddags fra Kl. 10 til 1 en uhyre Røg, som kom fra Sielland, der antoges at hidrøre fra en stor Jldebrand.
Odense Adresse-Contoirs Efterretninger, 1840-04-17
Det herlige Foraarsveir om Dagen vedbliver dog endnu bestandig at afløses af en stærk Frost om Natten.
Odense Adresse-Contoirs Efterretninger, 1840-04-17
(Jndsendt. Den Angst og Bekymring, hvoraf alle Landmænd i Langelands Nørreherred bleve betagne ved Efterretningen om, at den farlige Smitsot iblandt Heste i Sønderherred ogsaa havde befængt en Gaardmands Heste her, er nu forsaavidt hævet, da Sygdommen ikke har udbredt sig videre her i dette Herred. Maatte nu ogsaa for Sønderherred blive taget ligesaa anordningsmæssige Forholdsregler, som de, hvilke S. T. Hr. Landvæsenscommissair Politiemester Holm i denne Anledning har fulgt for Nørreherred, da ere vi forvissede om, at denne Plage snart vil ophøre. Vi erkjende med sand Taknemmelighed den priisværdige Nidkjerhed i Embedsførelse, vor Politiemester i denne Henseende har udviist. Langelands Nørreherred den 13 April 1810. Flere Bønder.
Odense Adresse-Contoirs Efterretninger, 1840-04-17
Prædikanterne. Første Paaskedag. J St. Knuds Kirke: til Froprædiken, Kl. 6 1/2 Hr. Pastor Wiberg; til Høimesse Hr. Stiftsprovst Ortved; til Aftensang Bibellæsning af Hs. H. Hr. Biskop, Dr. Faber over 1ste Brev til Corintherne. - J Frue Kirke: Hr. Pastor Steenbuch. - J St. Hans Kirke: Hr. Biskop Dr. Faber. Hospitalet: Hr. Pastor Wiberg, Kl. 8 1/2.
Odense Adresse-Contoirs Efterretninger, 1840-04-17
Anden Paaskedag.
Odense Adresse-Contoirs Efterretninger, 1840-04-17
J St. Knuds Kirke: til Høimesse Hr. Pastor Wiberg; til Aftensang Hr. Cand. theol. F. Wiberg. - J Frue Kirke: Hr. Pastor Borch. - J St. Hans Kirke: Hr. Pastor Tetens. - J Hospitalet: Hr. Cand. theol. F. Wiberg, Kl. 8 1/2.
Odense Adresse-Contoirs Efterretninger, 1840-04-17
AVERTISSEMENTS. Paa Adressekontoirets Boglade faaes: Florn, eller Almeennyttig Haandbog forBlomsteryndere, af M. Ch. Hempel. - Andet: forøgede og forbedrede Oplag. 10 Mk. indb. Hvidt Kløverfrøe, i smukkeste Varer, er nu at erholde hos Kjøbmand Th. Thrane i Odense til billigste Priser. Dog Theatret i Odense.
Odense Adresse-Contoirs Efterretninger, 1840-04-17
Mandagen den 20 April opføres (anden Gang: Debutantindens Fader, nyt Lystspil i 3 Acter, frit efter det Franske af Bayard og Theaulon. Derefter: Kunstnerliv, eller: Den Ene Arbeidet, den Anden Lønnen, original Vaudeville i 1 Act af Th. Overskou.
Odense Adresse-Contoirs Efterretninger, 1840-04-17
Tirsdagen den 21 April opføres (tredie og sidste Gang): Mulatten, original romantisk Drama i 5 Acter af H. C. Andersen. P. J. Titchen.
Odense Adresse-Contoirs Efterretninger, 1840-04-17
Det bekjendtgjøres herved, at Dampskibet "Loven, i Aar begynder sine sædvanlige Farter imellem Faaborg og Kiel Tirsdagen den 5 Mai og fortsætter samme regelmæssig hver Tirsdag indtil den 29 September. Skibet afgaaer herfra om Morgenen Kl. 6 og ankommer omtrent Kl. 12 til Faaborg, hvorfra det efter et kort Ophold atter gaaer her tilbage. Fragten vil blive som ifjor. Nærmere Underretning giver Hr. Agent L. P. Voigt i Faaborg. Kiel den 10 April 1840. Joh. Schweffel & Søn. Fullings Gjæstgiverie i Aarhuus.
Odense Adresse-Contoirs Efterretninger, 1840-04-17
De, som ville forunde mit Huus deres Søgning, skulde jeg ikke undlade at gjøre bekjendt med, at jeg vedbliver den af min afdøde Mand drevne Næringsvei, Gjæstgiverie og Viinhandel, forsikkrende Enhver billig og reel Behandling. Aarhuus d. 25 Marts 1840. Cecilia E. Fulling.
Odense Adresse-Contoirs Efterretninger, 1840-04-17
Hos Undertegnede modtages til Bleg. Odense den 17 April 1810. Niels Nielsen, boende uden Møllebroport.
Odense Adresse-Contoirs Efterretninger, 1840-04-17
881 Rbd. 26 1/2 s. Sølv, Umyndiges Midler under Hovedgaarden Margaards Overformynderi, kunne i 11 Juni Termin d. A. erholdes tillaans imod lovbefalet Sikkerhed. Man henvender sig desangaaende til Forvalter Berg paa Margaard.
Odense Adresse-Contoirs Efterretninger, 1840-04-17
Damp-Chocolade, udarbeidet til den fuldkomneste Fiinhed i den Deichmannske Handels=Chocolade-Fabrik ved Kjøbenhavn, erholdes til Fabrikpriserne, 2 Mk. 1 s. a 8 Mk. pr. Pd., hos Hr. J. F. Petersen i Odense, V. B. Koppel i Nyborg, J. C. Riisbrich i Svendborg, J. Svitzer i Kjerteminde, J. P. Tiedemand i Rudkjøbing, R. Andrup i Lemvig. Th. Classon i Faaborg, M. J. Brandt i Assens, L. K. Berendt i Middelfart, D. J. Wagner i Bogense, C. F. Müller i Colding, Broesbølls Enke & Co. i Fredericia.
Odense Adresse-Contoirs Efterretninger, 1840-04-17
Ligesom Fabricatet med fuld Føie kan anbefales som fortrinligt, saaledes er der ogsaa sørget for smagfuld Udstyring.
Odense Adresse-Contoirs Efterretninger, 1840-04-17
Ægte Rigger Kron=Sæde-Hørfrøe, bedste engelsk Raigræs- og svensk Thimotheifrøe, Alt af 1839 Aars Afgrøde, bekommes hos F. C. Starup i Odense.
Odense Adresse-Contoirs Efterretninger, 1840-04-17
Ægte Rigger nyt Sæde-Hørfrøe, nyt Oberlands rødt og hvidt Kløverfrøe, for hvis Godhed jeg indestaaer, engelsk Raigræsfrøe og hollandsk bruun Sennopsfrøe kan faaes i større og mindre Partier til de billigste Priser hos J. H. C. Wecke, lige over for St. Hans Kirke i Odense.
Odense Adresse-Contoirs Efterretninger, 1840-04-17
Rigaer Sæde-Hørfrøe, af første Aars Avl, er at bekomme paa Sundsgaarden ved Fjellebroe.
Odense Adresse-Contoirs Efterretninger, 1840-04-17
Sammesteds ønskes et Æsel tilkjøbs Øverste Etage i Gaarden No. 219 paa Vestergade, som for Tiden beboes af Bataillonschirurg Jørgensen, er at faae til Leie til førstkommende Michaeli Flyttetid, naar man derom henvender sig til Eieren, Bager A. Hartvig. IV.
Odense Adresse-Contoirs Efterretninger, 1840-04-17
Ægte rigaisk samt dansk Hørfrøe erholdes billig hos J. B. Behrendt i Middelfart.
Odense Adresse-Contoirs Efterretninger, 1840-04-17
Et Huus til Salg. Et nyt opbygget Huus paa Elmelund Mark, med et Tilliggende af 6 Tdr. Land, fortrinlige Jorder, er underhaanden strax at erholde tilkjøbs paa billige Vilkaar. Man behager at henvende sig til Eieren. Hans Jversen.
Odense Adresse-Contoirs Efterretninger, 1840-04-17
Det mig tilhørende og paa Roerslev Mark, 1 1/2 Miil herfra Middelfart, tæt ved Hovedlandeveien beliggende Sted, med circa 17 Tdr. Land udmærkede gode Jorder, hvori er nedlagt omtrent 10 Skpr. Vintersæd, er underhaanden at erholde tilkjøbs paa billige Vilkaar og strax at tiltræde. Vaaningshuset bestaaer af 12 Fag grundmuret Bygning, indrettet til Beboelse for en Familie uden for Bondestanden. Det ligger især beqvemt for en Bager, Pottemager, Feldbereder, Væver, Slagter eller andre paa Landet tilladelige Professionister. Circa 1300 Rbd. af Kjøbesummen kan forblive indestaaende Middelfart den 2 April 1810. P. Petersen, Brændeviinsbrænder.